b'\n_START_ARTICLE_\nAlgoritem MD5\n_START_PARAGRAPH_\nMD5 (Message-Digest algorithm 5) je znan kot pogosto uporabljana kodirna funkcija s 128-bitnim izhodom. Po internetnem standardu (RFC 1321) je bil MD5 priznan in uporabljen v velikem \xc5\xa1tevilu aplikacij za izbolj\xc5\xa1anje varnosti. Pogosto se uporablja tudi za preverjanje datotek._NEWLINE_MD5 si je zamislil Ronald Rivest leta 1991 z namenom, da bi zamenjal zgodnej\xc5\xa1o funkcijo MD4. Leta 1996 so na\xc5\xa1li napako v zasnovi algoritma MD5. Kljub temu, da to ni bila velika napaka, so strokovnjaki za kodiranje za\xc4\x8deli priporo\xc4\x8dati uporabo drugih varnostnih algoritmov kot na primer SHA-1. Leta 2004 so odkrili dodatne pomanjkljivosti v algoritmu, nadaljnje odkrivanje napak pa je sledilo do leta 2007. Urad US-CERT je izjavil, da je\xc2\xa0\xc2\xbbMD5 algoritem zlomljen in neprimeren za nadaljnjo uporabo\xc2\xab.'